145.000.000€ pentru starul lui Liverpool! "Au fost informați"
Cu mulți accidentați în angrenajul echipei, Liverpool traversează chiar și așa o perioadă excelentă în sezonul în curs.
"Cormoranii" au remizat 1-1 cu Manchester City și împart prima poziție în eșalonul de elită al Angliei alături de Arsenal. Liverpool și "tunarii" au 64 de puncte fiecare după 28 de etape.
145.000.000€ pentru starul lui Liverpool! "Au fost informați"
Unul dintre fotbaliștii care s-au remarcat în Liverpool - Manchester City a fost Luis Diaz, care a dirijat balonul în multe momente cu o austeritate tehnică și i-a dat peste cap pe fundașii "cetățenilor".
Conform GOAL, care a citat o publicație din Columbia, Liverpool e dispusă să se despartă de Luis Diaz pentru o sumă cuprinsă între 120 și 145 de milioane de euro.
"Președintele Barcelonei, Joan Laporta, s-a întâlnit cu reprezentanții lui Luis Diaz să discute o potențială mutare la catalani și a fost informat, de asemenea, de prețul jucătorului", a relatat sursa citată.
Luis Diaz se află pe "Anfield" din ianuarie 2022. Cotat la 75 de milioane de euro de site-urile de specialitate, fotbalistul mai are contract cu echipa din Merseyside până la finele sezonului 2026/27.
De când a semnat cu "cormoranii", extrema stângă a bifat 85 de apariții, a reușit să-și treacă numele pe tabela de marcaj de 22 de ori și să paseze decisiv în nu mai puțin de 13 situații diferite, în aproximativ 5700 de minute petrecute la club.
Liverpool, în Premier League
Formația dirijată de Jurgen Klopp se află pe locul doi în Premier League cu 64 de puncte. După 28 de etape, Liverpool a consemnat, în consecință, 19 victorii, șapte rezultate de egalitate și două înfrângeri.
Urmăriți SPORT.RO și pe Google News